Diari Oficial de la Generalitat Valenciana


Sumari del DOGV 6012, del 13-05-2009 (2009/5098)

RESOLUCIÓ de 5 de maig de 2009, de la Secretaria Autonòmica d'Educació, per la qual s'establixen els torns d'examen per a l'obtenció de certificats oficials administratius de coneixements de valencià, s'incrementa la quantitat de comissions examinadores i es nomenen els seus membres.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6012

Data del DOGV
:   13-05-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/5098


Data del document
:   05-05-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * Junta Qualificadora de Coneixements de Valencià
    * llengua regional
    * examen

RESOLUCIÓ de 5 de maig de 2009, de la Secretaria Autonòmica d'Educació, per la qual s'establixen els torns d'examen per a l'obtenció de certificats oficials administratius de coneixements de valencià, s'incrementa la quantitat de comissions examinadores i es nomenen els seus membres. [2009/5098]  
Per la Resolució de 10 de febrer de 2009, de la Secretaria Autonòmica d'Educació, van ser convocades les proves per a l'obtenció de certificats oficials administratius de coneixements de valencià (DOCV núm. 5978, de 20 de març de 2009). Una vegada coneguda la xifra de persones inscrites a la localitat d'Elda i de Vinaròs per a l'obtenció dels certificats de grau mitjà de coneixements de valencià, s'ha considerat necessari incrementar la quantitat de comissions examinadores per a assegurar el funcionament correcte i regular de les proves en estes localitats.  
Per això, i segons el que disposa l'article 8 del Decret 47/1989, de 4 d'abril, del Consell de la Generalitat Valenciana, pel qual es regulen les funcions, la composició i l'organització de la Junta Qualificadora de Coneixements de Valencià, resolc:  
Primer  
Incrementar els torns de realització de les proves per a l'obtenció de certificats oficials administratius de coneixements de valencià a les localitats d'Elda i de Vinaròs, que queden fixats segons el que s'establix en l'annex I de la present resolució, en el qual s'indica el nivell afectat.  
Tal com disposa l'apartat segon de la Resolució de 10 de març de 2009 mencionada anteriorment, a les localitats en què s'establixen dos torns, les persones el primer cognom de les quals comence per una lletra compresa entre la A i la L participaran en les proves en horari de matí en el primer període d'exàmens i en horari de vesprada en el segon període, i les persones el primer cognom de les quals comence per una lletra compresa entre la M i la Z participaran en les proves en horari de vesprada en el primer període d'exàmens i en horari de matí en el segon període.  
Segon  
Nomenar els membres de les comissions examinadores que actuaran en el segon torn, que s'especifica en l'annex II.  
La comissió examinadora de la localitat d'Elda, que va ser nomenada per la Resolució 10 de març de 2009, passarà a tindre la consideració de comissió examinadora de primer torn.  
A la localitat de Vinaròs la comissió de segon torn és la que s'indica en l'annex II d'esta resolució.  
DISPOSICIÓ FINAL  
La Secretaria de la Junta Qualificadora farà públic, pels mitjans ordinaris de difusió, el contingut de la present resolució.  
València, 5 de maig de 2009.- La secretària autonòmica d'Educació: Concepció Gómez Ocaña.  
ANNEX I  
LOCALITATS I PROVES  
Elda: Coneixements orals, grau elemental i mitjà (dos torns)  
Vinaròs: Coneixements orals, grau elemental, mitjà (dos torns) i superior  
ANNEX II  
PROVA DE GRAU MITJÀ DE CONEIXEMENTS DE VALENCIÀ  
COMISSIÓ EXAMINADORA  
Elda-2n torn  
Presidenta: Isabel Juan i Leal  
Secretari: Joan Antoni Montoya i Abad  
Vocal: Eduard Escrivà i Tomàs  
Vocal: Ester Limorti i Payà  
Vocal: Francesc Amorós i Santo  
Vinaròs-2n torn  
President: Glòria Vilarroya i Grau  
Secretari: Rafael Jiménez i Sáiz  
Vocal 1: Romuald Forner i Simó  
Vocal 2: Maria-Josep Arayo i Solà  
Vocal 3: Enric Dosdà i Cardona